Diari Oficial de la Generalitat Valenciana


Sumari del DOGV 8678, del 15-11-2019 (2019/10079)

RESOLUCIÓ de 6 de novembre de 2019, de la Conselleria d'Educació, Cultura i Esport, per la qual s'amplia el termini de presentació de la documentació justificativa establit en la Resolució de 12 de febrer de 2019, de la Conselleria d'Educació, Investigació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8678

Data del DOGV
:   15-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10626


Data del document
:   06-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 6 de novembre de 2019, de la Conselleria d'Educació, Cultura i Esport, per la qual s'amplia el termini de presentació de la documentació justificativa establit en la Resolució de 12 de febrer de 2019, de la Conselleria d'Educació, Investigació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2019. [2019/10238]  
L'article 8 de la Resolució de 12 de febrer de 2019, de la Conselleria d'Educació, Investigació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2019 (DOGV 8515, 27.03.2019), estableix que el termini de presentació de la documentació justificativa de la realització de l'activitat subvencionada finalitzarà el 16 de novembre de 2019.  
Diverses circumstàncies esdevingudes al llarg de l'any han retardat fins al 17 de setembre de 2019 la publicació de la resolució per la qual es concedeixen les subvencions. Alguns dels investigadors i institucions beneficiaris de les subvencions han manifestat a l'òrgan instructor que tenen dificultats per a gestionar els pagaments i les justificacions en els dos mesos de termini que resulten d'aquesta publicació, la qual cosa aconsella ampliar el termini de justificació fins al pròxim 13 de desembre de 2019.  
Atés el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques, la modificació es produeix abans d'acabar el termini de la justificació de l'activitat. Atés el que estableix l'apartat 1 del mateix article, no perjudica drets de tercers. A més, les bases reguladores no en prohibeixen la modificació.  
En virtut de les facultats que em confereix la delegació establida en l'article deu de la Resolució de 12 de febrer de 2019, de convocatòria, resolc:  
  
Únic  
Modificar l'article 8 de la Resolució de 12 de febrer de 2019, de la Conselleria d'Educació, Investigació, Cultura i Esport, per la qual es convoquen, per a l'any 2019, les subvencions per al foment de treballs d'investigació i d'estudis en l'àmbit de la planificació lingüística i la lingüística aplicada per a l'exercici pressupostari de 2019 (DOGV 8515, 27.03.2019), i establir el dia 13 de desembre de 2019 com a termini màxim de presentació de la documentació justificativa de la realització de l'activitat subvencionada.  
  
  
DISPOSICIÓ FINAL  
  
Única  
Aquesta resolució produirà efectes l'endemà de ser publicada en el Diari Oficial de la Generalitat Valenciana.  
  
València, 6 de novembre de 2019.- El director general de Política Lingüística i Gestió del Multilingüisme: Rubén Trenzano Juan.